Държавен вестник, бр. 3, 2010 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  3
5.10. В помещението за аплициране на радио­
фармацевтичните вещества трябва задължително 
да има лекарска кушетка и мивка. Радиоактивните 
отпадъци се съхраняват в подходящи контейнери.
5.11. Работните помещения, в които са раз­
положени апаратите за изследване, трябва да 
позволяват свободен достъп от всички страни на 
апаратите и изследвания пациент.
5.12. В хранилището за радиоактивните от­
падъци трябва да се съхраняват неизползваните 
радиофармацевтици до спадане на активността им 
под нивата за освобождаване от контрол съгласно 
нормативните документи за радиационна защита.
6. Със заповед съответният ръководител на 
лечебното заведение определя специалист от 
персонала на структурата по нуклеарна медицина, 
който отговаря за дозиметричния и радиационния 
контрол. 
6.1. Ежедневно в края на работния ден спе­
циалистът по дозиметричния и радиационния 
контрол трябва да извършва текущ радиационен 
контрол за наличие на радиоактивно замърсяване 
по работните плотове, пода, мивките, работното 
облекло и ръцете на персонала, резултатите от 
който се документират.
6.2. Данните от индивидуалните дозиметри 
трябва да се отчитат периодично в съответствие 
с нормативните актове.
7. Здравното състояние на работещите в структу­
рите по нуклеарна медицина подлежи на ежегодно 
проследяване в специализирани за целта лечебни 
и здравни заведения.
8. Със заповед съответният ръководител на 
лечебното заведение определя специалист от 
структурата по нуклеарна медицина, който отго­
варя за получаването, отчитането и съхранението 
на откритите радиоактивни източници, както и за 
управлението на радиоактивните отпадъци. Преките 
задължения и отговорности на този специалист 
се включват в длъжностната му характеристика.
9. Всички процедури трябва да бъдат извърш­
вани съобразно детайлни протоколи за всяка от 
процедурите, утвърдени от ръководителя на звеното 
по нуклеарна медицина. Протоколите трябва да 
бъдат на достъпно място по време на провеждане 
на процедурите.
9.1. Тези протоколи трябва да бъдат съобразе­
ни с националните протоколи, включени в този 
стандарт.
9.2. Всички промени в тези протоколи трябва 
да бъдат подписани от ръководителя на структу­
рата по нуклеарна медицина, като се означава и 
датата на промяната.
V. Организация на дейността
1. Пациентът за изследване или лечение се 
приема от лекаря, работещ в структурата по 
нуклеарна медицина, въз основа на медицински 
документи, подготвени и изпратени от лекуващ 
лекар в лечебно заведение за болнична помощ или 
от съответен лекар-специалист в лечебно заведе­
ние за извънболнична помощ. Те съдържат като 
минимум следната информация: името и адреса на 
лекаря, който е изпратил пациента; трите имена, 
годините и адреса на пациента, диагнозата му и 
исканото изследване или лечение. При нужда се 
изисква и допълнителна информация за болния.
2. Лекарят от структурата по нуклеарна медици­
на, приемаща пациента, определя вида и обема на 
изследването или лечението, включително вида и 
активността на необходимите радиофармацевтици. 
Той трябва да разясни на пациента същността на 
изследването или лечението, ползата и рискове­
те от провеждането им и да получи от пациента 
писмено съгласие.
3. Лекарят осигурява провеждането на необхо­
димото изследване или лечение, в което вземат 
участие останалите служители от структурата 
по нуклеарна медицина съобразно тяхната спе­
циалност.
4. Лекарят съставя окончателните документи 
за проведеното изследване или лечение, като по 
негова преценка те могат да бъдат обсъдени с лека­
ря, изпратил пациента за изследване или лечение.
5. Резултатите от извършените изследвания 
в структурата по нуклеарна медицина трябва 
да съдържат най-малко следната информация: 
трите имена и годините на пациента, датата на 
изследването, вида на изследването, използваните 
радиофармацевтици и аплицираната активност, 
получените резултати от изследването и неговата 
интерпретация, подпис на лекаря, извършил из­
следването.
6. Документите за осъществените изследвания 
или лечение в структурата по нуклеарна медицина 
трябва да се съхранявят 5 години.
7. Преди напускане на лечебното заведение 
пациентът получава писмени инструкции за пове­
дение с цел осигуряване на радиационната защита 
на близките му и други лица от населението. 
VI. Осигуряване на качеството
1. Всички нуклеарномедицински структури тряб­
ва да имат разработена политика за осигуряване 
на качеството, която включва:
а) контрол на качеството на прилаганите ра­
диофармацевтични вещества;
б) контрол на апаратурата;
в) контрол на качеството на получените ре­
зултати;
г) програма за обучение на персонала.
2. Всички нуклеарномедицински структури тряб­
ва да участват в поне една програма за външна 
оценка на качеството.
3. Лабораториите за ин витро изследвания (ра­
диоимунологични или радиолигандни измервания) 
трябва да имат документирани критерии за изра­
ботване на референтни стойности по изследваните 
показатели, които да се осъвременяват периодично.
4. Дейността на структурите по нуклеарна 
медицина трябва да бъде организирана и про­
веждана при спазване на принципа за получаване 
на оптимално възможни диагностични и лечебни 
резултати при минимално лъчево натоварване на 
пациентите и персонала.
VII. Изследвания и апаратура за структури по 
нуклеарна медицина в областно или междуобластно 
лечебно заведение
1. Тези структури трябва да притежават или 
ползват задължително следната апаратура: